У Вікіпедыі ёсць артыкулы пра іншых асоб з прозвішчам Гофман.
**Караль Барамеўш Аляксандр Гофман** (польск.: Karol Boromeusz Aleksander Hoffman, 1798, с. Вярухаў недалёка ад Варшавы (цяпер Западноваршавский повят, Мазавецкае ваяводства, Польшча) — 6 ліпеня 1875, Блазевіц каля Дрэздэна) — польскі пісьменнік, гісторык, публіцыст, юрыст і выдавец. Член-карэспандэнт Акадэміі ведаў (з 1873).
Ганаровы член Познанскага таварыства сяброў навук (1869—1875).

Біяграфія
---------

У 1816 быў аднавіцелем прац віленскіх масонскіх ложаў «Руплівы ліцвін», «Добры пастар». Ганаровы сябра масонскай ложы «Сябры чалавецтва» ў Гродне ў 1821, масон 7-й ст.; ганаровы сябра ложы «Паўночная паходня» ў Мінску, масон 7-й ст. у 1820; ганаровы сябра ложы «Шчаслівага Вызвалення» ў Нясвіжы, масон 7-й ст. у 1820; прадстаўнік нясвіжскага ніжэйшага капітула «Святыні Спакою» пры Вялікім Усходзе Польшчы ў 1820—1821, масон 7-й ст.

Як прадстаўнік літоўскіх ложаў у Варшаве звярнуўся да Л. Каменскага, А. Непакойчыцкага, Фл. Вайніловіча і Хр. Дамброўскага з лістом ад 21 верасня 1821 г. у якім перадаў загад намесніка Каралеўства Польскага аб закрыцці масонскіх ложаў і іх пасяджэнняў на правінцыі да 15 кастрычніка 1821 г. засцерагаў іх ад працягу масонскіх прац на землях, якія не знаходзяцца пад уладай цэсарэвіча: *«Не рабіце, аднак, таго, не звязаўшыся спачатку з гмінамі Вялікага Урада, каб не падстаўляць сябе асабіста на якую-небудзь непрыемнасць, а Таварыства — на публічнае пасрамленне»*. Член Таварыства «Панта коіна», Саюза вольных палякаў, польскага Патрыятычнага таварыства.

У 1826 г. атрымаў дваранскую набілітацыю з гербам «Дзеяслаў».

У 1828 г. стаў юрысконсультам-дарадцам Польскага банка, а ў 1830 — адным з яго дырэктараў. Генеральны кантралёр манетнага двара. У 1828—1830 г. быў выдаўцом часопіса па праблемах права «Thеmis Polska».

Удзельнічаў у Лістападаўскім паўстанні 1830—1831, пасланы ўрадам у Дрэздэн за фінансавай падтрымкай. У эмігрыраваў з Дрэздэна пад прымусам расійскага пасла ў Парыж. У эміграцыі ў Парыжы належаў да партыі Адама Ежы Чартарыйскага. У 1837—1839 г. — рэдактар «Kroniki Emigracii Polsiej» («Хроніка польскай эміграцыі»). З 1848 г. зноў у Дрэздэне, сябра Камітэта Польскай эміграцыі. Адсуль пасылаў карэспандэнцыю ў Кракаўскі «Czas».

З 1873 года член-карэспандэнт Акадэміі ведаў ў Кракаве.

Творчасць
---------

Аўтар прац аб лістападаўскім паўстанні 1830 года ў Польшчы, каштоўнага зборніка матэрыялаў аб Вялікай эміграцыі — *«Vademecum polskie»* (1839). У сваіх гістарычных працах спецыфіку польскага гістарычнага працэсу бачыў у слабасці каралеўскай улады і няразвітасці гарадоў.

Праціўнік польскіх дэмакратычна-рэспубліканскіх плыняў.

Сям’я
-----

У 1829 ажаніўся з Клемянцінай Танскай, польскай пісьменніцай.

Выбраная бібліяграфія
---------------------

* *Вялікі тыдзень палякаў* (1830; польск.: Wielki tydzień Polaków),
* *Чатыры паўстанні* (1837; польск.: Cztery powstania),
* *Гісторыя палітычных рэформаў у старой Польшчы* (1867, 1869; польск.: Historia reform politycznych w dawnej Polsce),
* *Кароль-выгнаннік* (пра Станіслава Ляшчынскага, 1854, II выд. 1861; польск.: Król wygnaniec),
* *Аб заходнім панславізме* (1868; польск.: O panslawizmie zachodnim),
* *Погляд на палітычны стан Польскага каралеўства з 1815 да 1830* (польск.: Rzut oka na stan polityczny Królestwa Polskiego od 1815 do 1830),
* *Аб кіраванні публічнымі фінансамі ў старой Польшчы* (польск.: O rządzie skarbu publicznego w dawnej Polsce),
* *Карціна кіравання і правазнаўства ў старой Польшчы* (польск.: Obraz rządu i prawodawstwa dawnej Polski),
* *Падзенне дома Сабескіх* (польск.: Upadek domu Sobieskich),
* *Прычыны падзелу польскай манархіі пасля Баляслава Крывавустага* (польск.: Przyczyny podziału monarchii polskiej po Bolesławie Krzywoustym) і інш.

Зноскі
------

1. ↑  *Swartz A.* Karol Boromeusz Aleksander Hoffman — 2007.<a href='https://wikidata.org/wiki/Track:Q461'></a><a href='https://wikidata.org/wiki/Track:Q1201876'></a><a href='https://wikidata.org/wiki/Track:Q302817'></a>
2. ↑  Karol Boromeusz Hoffmann // CERL Thesaurus — Consortium of European Research Libraries. Праверана 9 кастрычніка 2017.<a href='https://wikidata.org/wiki/Track:Q60909659'></a><a href='https://wikidata.org/wiki/Track:Q1127581'></a>
3. 1 2 3   Праверана 30 жніўня 2022.
4. 1 2 3 4 5  Czech National Authority Database Праверана 7 лістапада 2022.<a href='https://wikidata.org/wiki/Track:Q13550863'></a>
5. 1 2 3 4 5 6  *Швед, В. В.* Гофман Караль // Масоны і ложы на землях Беларусі (канец XVIII — першая чвэрць XIX ст.) : біябібліягр. слоўн.. — Гродна: ГрДУ, 2007. — 275 с. — ISBN 978-985-417-866-0.

Літаратура
----------

* *Швед, В. В.* Гофман Караль // Масоны і ложы на землях Беларусі (канец XVIII — першая чвэрць XIX ст.) : біябібліягр. слоўн.. — Гродна: ГрДУ, 2007. — 275 с. — ISBN 978-985-417-866-0.

Спасылка
--------

* Лагатып Вікісховішча На Вікісховішчы ёсць медыяфайлы па тэме Караль Барамеўш Гофман
* Karol Boromeusz Hoffman (польск.)

|  |  |
| --- | --- |
| ⚙️   Слоўнікі і энцыклапедыі | Бракгаўза і Эфрона |
| Генеалогія і некрапалістыка | Sejm-Wielki.pl |
| 

| Нарматыўны кантроль |
| --- |
| BNF: 123175812 · CiNii: DA07333613 · GND: 142024961 · ISNI: 0000 0000 8918 0044 · LCCN: n90620002 · NKC: js2012729476 · NTA: 129707295 · NUKAT: n96028179 · LIBRIS: 278188 · SUDOC: 172765536 · VIAF: 46829200 |

 |